Mika Kulmala (pesäpalloilija)

Mika Kulmala (s. 12. huhtikuuta 1974 Kauhajoki) on suomalainen pelinjohtaja ja entinen pesäpalloilija, joka toimii kaudella 2021 Superpesiksessä pelaavan Kankaanpään Mailan pelinjohtajana. Pelaajaurallaan hän pelasi Kankaanpään Mailan paidassa 93 pääsarjaottelua. Kulmala on toiminut aikaisemmin Ykköspesiksessä Manse PP:n sekä Jokioisten Koetuksen ja Superpesiksessä kaudella 2010 Ulvilan Pesä-Veikkojen pelinjohtajana. Kulmala oli pelinjohtajana, kun Manse PP nousi Superpesikseen kauden 2019 päätteeksi.

Kulmala on siviiliammatiltaan liikenteen parissa toimiva projektipäällikkö.

Lähteet 

Pesäpallon pelinjohtajat
Vuonna 1974 syntyneet
Elävät henkilöt